**TRGOVAČKA I TEKSTILNA ŠKOLA U RIJECI**

**STANE VONČINE 1A, 51000 RIJEKA**

KLASA: 602-01/20-01/117

URBROJ: 2170-56-01-20-01

Rijeka, 12. listopada 2020.g.

Na temelju Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (KLASA: 022-04/17-01/32, URBROJ: 2170/1-01-01/5-17-12 od 11. rujna 2017.) Trgovačka i tekstilna škola u Rijeci zastupana po ravnateljici Antoniji Bukša, dipl. oec. objavljuje dana 12. listopada 2020. godine

**JAVNI NATJEČAJ
Za davanje u zakup školske sportske dvorane za školsku godinu 2020./2021.**

1. Predmet natječaja je zakup sportske dvorane na adresi Trgovačke i tekstilne škole u Rijeci, Stane Vončine 1A, 51000 Rijeka.
2. Dvorana se daje u zakup za sportske aktivnosti i druge programe koje se u njoj mogu izvoditi.
3. Dvorana se zakupljuje u razdoblju od 26. listopada 2020.g. do 18. lipnja 2021.g., u vremenu kad je prostor slobodan, odnosno, kad ga ne koristi Škola.
4. Cijena najma iznosi 100,00 kn po satu korištenja.
5. Ponuditelj je obvezan navesti željeni termin. U ponudi su termini od ponedjeljka do petka od 18.00 – 22.00 h, te subote od 08.00 -21.00 h
6. Cijena iznajmljivanja određuje se po satu temeljem Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko – goranska županija.
7. Prijave dostaviti u roku 8 dana od dana objave, na adresu škole, na obrascu koji se nalazi u prilogu.
8. Prijave se dostavljaju poštom, ili neposredno predaju u školi, u zatvorenoj omotnici s naznakom „NE OTVARAJ-PONUDA ZA NATJEČAJ“
9. Javno otvaranje ponuda održat će se 26. listopada 2020. godine u 12.00 h sati u prostorijama škole.
10. Škola zadržava pravo poništiti natječaj ili dio natječaja, odnosno ne prihvatiti ponudu bez obrazloženja
11. Ugovorom će se poštivati propisani Uvjeti korištenja školskih sportskih dvorana od strane vanjskih korisnika doneseni dana 18. rujna 2020. godine od strane Nastavnog zavoda za javno zdravstvo, Ministarstva znanosti i obrazovanja te Ministarstva turizma i sporta.